Document ID: 32002R0419

Komisijas Regula (EK) Nr. 419/2001
(2002. gada 6. marts),
ar kuru groza Regulu (EK) Nr. 2390/1999, ar ko nosaka sīki izstrādātus noteikumus Regulas (EK) Nr. 1663/95 piemērošanai attiecībā uz tās norēķinu informācijas formu un saturu, kura dalībvalstīm ir jāglabā pieejama Komisijai ELVGF Garantiju nodaļas grāmatojumu noskaidrošanas nolūkiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu [1] un jo īpaši tās 4. panta 8. punktu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [2], kurā jaunākie grozījumi izdarīti ar Regulu (EK) Nr. 1666/2000 [3], un jo īpaši tās 21. pantu, un citu regulu attiecīgos noteikumus par lauksaimniecības produktu tirgus kopīgo organizāciju,
tā kā:
(1) Komisijas 1995. gada 7. jūlija Regulas (EK) Nr. 1663/95, ar ko nosaka sīki izstrādātus noteikumus Padomes Regulas (EEK) Nr. 729/70 piemērošanai attiecībā uz ELVGF Garantiju nodaļas kontu grāmatojumu noskaidrošanas kārtību [4], kurā jaunākie grozījumi izdarīti ar Regulu (EK) Nr. 2025/2001 [5], 4. panta 2. punkts paredz 4. panta 1. punkta c) apakšpunktā minēto norēķinu informāciju nosūtīt Komisijai līdz tā gada 10. februārim, kas seko attiecīgā finansu gada beigām. Komisijas Regula (EK) Nr. 2390/1999 [6], kurā jaunākie grozījumi izdarīti ar Regulu (EK) Nr. 1863/2001 [7], nosaka tās norēķinu informācijas formu un saturu, kura dalībvalstīm ir jāglabā pieejama Komisijai ELVGF Garantiju nodaļas grāmatojumu noskaidrošanas nolūkiem. Ir nepieciešams grozīt Regulu (EK) Nr. 2390/1999, lai pielāgotu to Regulai (EK) Nr. 1663/95.
(2) Lai ļautu Komisijai pildīt savu uzdevumu saskaņā ar kopējo lauksaimniecības politiku, tai jādod iespēja pārraudzīt attīstību lauksaimniecības produktu tirgos un veikt finansiālas prognozes attiecībā uz šiem tirgiem. Lauksaimniecības produktu tirgu kopējā organizācija ietver vispārēju dalībvalstu un Komisijas pienākumu apmainīties ar informāciju, kas nepieciešama šo organizāciju pienācīgai darbībai. Pārraudzības un prognožu nolūkā būtu jābūt iespējai izmantot norēķinu informāciju, ko dalībvalstis Komisijai sniegušas saskaņā ar Regulas (EK) Nr. 1663/95 4. panta 2. punktu. Tāpēc, un neierobežojot pienākumus par informācijas apmaiņu saskaņā ar tirgu kopīgo organizāciju, Regula (EK) Nr. 2390/1999 būtu jāgroza, lai ļautu izmantot šo norēķinu informāciju.
(3) Fizisko personu aizsardzību attiecībā uz personas datu apstrādi regulē Eiropas Parlamenta un Padomes 2000. gada 18. decembra Regula (EK) Nr. 45/2001 par fizisko personu aizsardzību attiecībā uz Kopienas iestāžu un institūciju veikto personas datu apstrādi un šādu datu brīvu apriti [8]. Šī regula ir pilnībā piemērojama Regulas (EK) Nr. 2390/1999 kontekstā. Tāpēc, izmantojot Regulas (EK) Nr. 1663/95 4. panta 1. punkta c) apakšpunktā minēto norēķinu informāciju pārraudzības un prognožu nolūkā lauksaimniecībā, Komisijai būtu jānosaka atbilstīgi drošības pasākumi, kā noteikts Regulā (EK) Nr. 45/2001, jo īpaši apkopojot un sniedzot informāciju anonīmi.
(4) Šajā regulā paredzētie pasākumi saskan ar Fonda komitejas, kā arī ar attiecīgo pārvaldības komiteju atzinumiem,
IR PIEŅĒMUSI ŠO REGULU.
1. pants
Regulu (EK) Nr. 2390/1999 groza šādi.
1. Virsrakstu aizstāj šādi:
"Komisijas 1999. gada 25. oktobra Regula (EK) Nr. 2390/1999, ar ko nosaka tās norēķinu informācijas formu un saturu, kas jāiesniedz Komisijai ELVGF Garantiju nodaļas grāmatojumu noskaidrošanas, kā arī pārraudzības un prognožu nolūkiem."
.
2. Regulas 1. pantā vārdus "Regulas (EK) Nr. 1663/95 2. panta 1. punkts" aizstāj ar vārdiem "Regulas (EK) Nr. 1663/95 4. panta 1. punkta c) apakšpunkts".
3. Regulas 2. pantu aizstāj ar šādu:
"2. pants
1. Regulas (EK) Nr. 1663/95 4. panta 1. punkta c) apakšpunktā minēto norēķinu informāciju Komisija izmanto tikai tādēļ, lai:
a) veiktu savu darbību ELVGF Garantiju nodaļas grāmatojumu noskaidrošanas kontekstā, ievērojot Regulu (EK) Nr. 1258/1999;
b) pārraudzītu attīstību un sniegtu prognozes lauksaimniecības nozarē.
2. Ja 1. punktā minētā norēķinu informācija ietver personas datus, kas aizsargāti ar Eiropas Parlamenta un Padomes Regulu (EK) Nr. 45/2001 [9], Komisija nosaka drošības pasākumus, kas nepieciešami saskaņā ar minēto regulu. Jo īpaši, ja Komisija izmanto attiecīgu informāciju 1. punkta b) apakšpunktā minētajā nolūkā, Komisija šādus datus padara anonīmus un apstrādā tos tikai kā kopumu.
3. Komisija nodrošina, ka 1. punktā minētā norēķinu informācija ir konfidenciāla un droša."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 6. martā

Labels: 4
6
12
18
15